text: Portugisiski venjarin hjá Póllandi rósti føroyingum
text: #000001
text: Kroysti landsliðsvenjarin hjá Póllandi, Fernando Santos, viðurkendi, at liðið hjá sær hevði trupult við at fáa mál móti stinnu føroysku verjuni
text: #000002
text: Í kvøld vístu pólsku spælararnir persónligheit á vøllinum, sambært portugisiska venjaranum hjá Póllandi, Fernando Santos (Mynd: EPA-EFE)
text: #000003
text: – Umsetaralurtitól eru her. Koyr á rás 2, so hoyra tit tíðindafundin á enskum.
text: #000004
text: Soleiðis segði vinaliga pólska kvinnan, sum tók ímóti tveimum hálvbleikum føroyingum, sum høvdu leitað sær til pólska tíðindafundin, fyri at finna útav, hvussu kroystur Fernando Santos nú er eftir landsdystin móti Føroyum hóast ein 2-0 sigur. Men illa gekk at fáa enska umsetaran í gongd, og tí hoyrdu báðir føroyingarnir einki til byrjanina av tíðindafundinum, og heldur ikki fyrsta spurningin, sum varð settur til Santos.
text: #000005
text: Men Arge-slagnum líkt, so fór tíðindamaðurin hjá Televarpinum eftir fryntligu kvinnuni, og spurdi hana, um enski umsetarin var til arbeiðis í kvøld.
text: #000006
text: Men so gekk tað skjótt. Eitt-tvey-trý, so var enskt í oyranum, og báðir føroysku tíðindamenninir kundu so fylgja við restina av pólska tíðindafundinum.
text: #000007
text: Fernando Santos viðurkendi, at liðið hjá sær hevði tað trupult at fáa mál móti stinnu føroysku verjuni.
text: #000008
text: Undan dystinum móti Føroyum var pólski liðskiparin, Robert Lewandowski, úti og hartaði sínar spælarar, tí nógvar av teimum ikki høvdu víst nóg stóra persónligheit á landsliðnum, so sjálvandi fekk portugisiski venjarin hjá Póllandi ein spurning um júst hetta – um hansara spælarar vísti persónligheit í dystinum í kvøld.
text: #000010
text: Eisini vísti EM-vinnarin frá 2016 á, at liðið hevur ment seg, men at tað enn er nógv, sum hansara lið skal arbeiða við.
text: #000012
text: Veðurlags-aktivistar órógvaðu US Open hálvfinalu
text: #000015